Karl Guðmundsson

Karl Guðmundsson (f. 28. ágúst 1924 d. 3. mars 2014) var íslenskur leikari, þýðandi og skemmtikraftur.

Karl útskrifaðist sem stúdent frá Menntaskólanum í Reykjavík árið 1944 nam við Handíða- og myndlistaskólann. Hann útskrifaðist frá Royal Academy of Dramatic Art í Lundúnum árið 1952 og var síðan mestalla starfsævi sína hjá Leikfélagi Reykjavíkur. Lék hann í um það bil 100 leikverkum en tók einnig þátt í sýningum hjá Þjóðleikhúsinu, Grímu, Leiksmiðjunni og Nemendaleikhúsi LÍ. Þá lék hann og las upp í Ríkisútvarpinu um árabil. Karl varð fljótt landsþekkt eftirherma og skemmtikraftur. Líkti hann eftir samtíðarmönnum sínum, einkum stjórnmálamönnum. Meðal þeirra sem hann hermdi eftir má nefna þá Halldór Kiljan Laxness og Bjarna Benediktssyni eldri. Karl lék í nokkrum kvikmyndum síðustu árin, og má þar nefna myndirnar Brúðgumann, Sveitabrúðkaup, Punktur punktur komma strik og Foreldrar.

Karl var þýðandi og orðsnillingur en hann þýddi á ævi sinni mörg leikrit og ljóð. Listinn yfir þá höfunda sem Karl þýddi er langur, en þar má meðal annars nefna þá Aristófanes, Seamus Heaney, Federico García Lorca, Moliére og Ionescu. Fyrir jól 2013 kom út á prenti þýðing Karls á leikritinu Morð í dómkirkju eftir T. S. Eliot. Þýðingar Karls á ljóðum birtust oft í Lesbók Morgunblaðsins. Einnig starfaði Karl við leikstjórn og kennslu.

Ferill í kvikmyndum og sjónvarpsþáttum
Ár  Kvikmynd/Þáttur  Hlutverk  Athugasemdir og verðlaun1969Áramótaskaupið 1969  1974Áramótaskaupið 1974  1975Áramótaskaupið 1975  1976Áramótaskaupið 1976  1981Punktur punktur komma strikAxel kennari 1985Hvítir mávarMagnús Kjartansson 1986Stella í orlofiLæjónsklúbburinn Kiddi 1987SkytturnarBílstjóri á Volvo 

Tenglar


Flokkur:Íslenskir leikarar
Flokkur:Íslenskir þýðendur